La programació de ‘Capvespres a la Casa Penya’ continua amb el Taller de fotografia de paisatge
27 de juny 2019

![](/media/xbej5ntr/47_c_taller-fotografia-agro.jpg) 

_Fotografías facilitadas por Acció Ecologista-Agró_ 

  

El Taller de fotografia de paisatge organitzat per la Comissió d'Educació Ambiental d'Acció Ecologista-Agró tindrà lloc el 3 de juliol a les 18 h a la Casa Penya en la Marjal d’Almardà-Almenara. L’activitat forma part de la programació de la segona edició ‘Capvespres a la Casa Penya’, organitzada amb la col·laboració de l'Ajuntament de Sagunt. L'activitat serà impartida per Carmen Bonilla, professora de fotografia de la Universitat Popular de Sagunt.

  

El taller forma part de les activitats programades en ‘Capvespres a la Casa Penya’ i començarà amb una xarrada de 30 minuts sobre les tècniques que s'utilitzen en la fotografia de paisatge. A continuació, es posaran en pràctica estes tècniques durant un passeig de 45 minuts aproximadament per la Finca de Penya, la reserva de fauna silvestre que Acció Ecologista-Agró custòdia en la marjal d'Almardà. A les 19.30 s'inaugurarà una exposició de fotografia duta a terme pels alumnes de fotografia de la Universitat Popular de Sagunt que durant el curs s'han dedicat a captar el paisatge de la marjal. Per a la realització completa de l'activitat s'ha de portar càmera pròpia i, si és possible, trípode. A més, s'aconsella portar repel·lent per als mosquits i roba i calçat còmodes.

  

La programació continuarà el pròxim 10 de juliol, a les 20.00 h, amb una jornada d'observació astronòmica de la mà d'Amadeo Aznar i el seu curs Astronomia Per a Tots. Aquesta campanya d'activitats arribarà a la seua fi el del 17 de juliol, a les 19 h, amb un taller de ceràmica ibera amb la col·laboració d'Amparo Ribelles, en el qual s'ensenyaran les tècniques que utilitzaven els nostres avantpassats i es podran crear peces personalitzades.

  

Les activitats són gratuïtes però les places són limitades i s'ha de realitzar una inscripció prèvia a través del correu electrònic visitescasapenya@gmail.com o telefonar al 960 263 617 (de dilluns a divendres, de 9 a 14 h).​

  

![](/media/uxpfspqq/70_c_capvespres03.jpg) 

![](/media/dlidy4sq/70_c_capvespres.jpg) 

_Fotografías facilitadas por Acció Ecologista-Agró_ 

*   [](http://www.facebook.com/sharer.php?u=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-de-fotografia-de-paisatge/ "Facebook")
*   [](http://twitter.com/share?url=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-de-fotografia-de-paisatge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-de-fotografia-de-paisatge/ "Linked In")
*   [](mailto:?body=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-de-fotografia-de-paisatge/)